CELEX: 32006R0219
Language: fi
Date: 2006-02-08
Title: Komission asetus (EY) N:o 219/2006, annettu  8 päivänä helmikuuta 2006 , AKT-maista peräisin olevien CN-koodiin  08030019  kuuluvien banaanien tuontitariffikiintiön avaamisesta ja hallinnointitavasta  1 päivän maaliskuuta  ja  31 päivän joulukuuta 2006  väliseksi ajaksi

9.2.2006   
            
            
               FI
            
            
               Euroopan unionin virallinen lehti
            
            
               L 38/22
            
         
      KOMISSION ASETUS (EY) N:o 219/2006,
   annettu 8 päivänä helmikuuta 2006,
   AKT-maista peräisin olevien CN-koodiin 0803 00 19 kuuluvien banaanien tuontitariffikiintiön avaamisesta ja hallinnointitavasta 1 päivän maaliskuuta ja 31 päivän joulukuuta 2006 väliseksi ajaksi
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon banaaneista kannettavista tulleista 29 päivänä marraskuuta 2005 annetun neuvoston asetuksen (EY) N:o 1964/2005 (1) ja erityisesti sen 2 artiklan,
   sekä katsoo seuraavaa:
   
               (1)
            
            
               Asetuksen (EY) N:o 1964/2005 1 artiklan 2 kohdassa säädetään, että kunkin vuoden 1 päivästä tammikuuta, alkaen 1 päivästä tammikuuta 2006, avataan tulliton 775 000 tonnia nettopainoltaan oleva yksipuolinen tariffikiintiö AKT-maista peräisin olevien CN-koodiin 0803 00 19 kuuluvien banaanien tuontia varten.
            
         
               (2)
            
            
               AKT-maista peräisin olevien banaanien tuonnista banaaneista kannettavista tulleista annetulla neuvoston asetuksella (EY) N:o 1964/2005 avatussa tariffikiintiössä vuoden 2006 tammi- ja helmikuussa 9 päivänä joulukuuta 2005 annetussa komission asetuksessa (EY) N:o 2015/2005 (2) vahvistetaan tarvittavat väliaikaistoimenpiteet yhteisön markkinoiden hankintojen ja AKT-maiden kanssa käytävän kaupan jatkuvuuden turvaamiseksi sekä kauppavirtojen häiriöiden estämiseksi kyseisten kahden kuukauden kuluessa. Sitä varten on annettu käytettäväksi 160 000 tonnin kokonaismäärä tuontitodistusten myöntämistä varten mainitusta tariffikiintiöstä.
            
         
               (3)
            
            
               Sen vuoksi on tarpeen avata asetuksella (EY) N:o 1964/2005 säädetty tariffikiintiö vuoden 2006 osalta ja vahvistaa sen hallinnointia koskevat yksityiskohtaiset säännöt 1 päivän maaliskuuta ja 31 päivän joulukuuta 2006 väliseksi ajaksi.
            
         
               (4)
            
            
               Kuten tuonnin osalta on säädetty, muun kuin etuuskohteluun oikeuttavan tuonnin osalta olisi vahvistettava kyseisen tariffikiintiön hallinnointimenetelmä, jolla voitaisiin edistää kansainvälistä kauppaa ja lisätä kaupan sujuvuutta. Menetelmä, jossa kiintiötä käytetään vapaaseen liikkeeseen luovutusta koskevien ilmoitusten saapumisjärjestyksessä (”ensiksi tullutta palvellaan ensin” -periaate), on osoittautunut tähän parhaiten sopivaksi. AKT-maiden kanssa käytävän kaupan jatkuvuuden ja samalla yhteisön markkinoiden hankintojen turvaamiseksi sekä kauppavirtojen häiriöiden estämiseksi olisi kuitenkin varattava siirtymävaiheen ajaksi osa tariffikiintiöstä toimijoille, jotka ovat toimittaneet yhteisölle AKT-banaaneja aiemmin voimassa olleessa tuontijärjestelmässä.
            
         
               (5)
            
            
               Sen vuoksi olisi säädettävä, että tariffikiintiöstä varataan 146 850 tonnin kokonaismäärä toimijoille, jotka ovat tosiasiallisesti tuoneet yhteisöön AKT-maista peräisin olevia banaaneja vuoden 2005 aikana. Tariffikiintiön tätä osaa olisi hallinnoitava tuontitodistuksin, jotka myönnetään toimijoille suhteessa vuoden 2005 aikana vapaaseen liikkeeseen luovutettuihin määriin.
            
         
               (6)
            
            
               Käytettävissä olevat määrät huomioon ottaen olisi vahvistettava enimmäismäärä todistushakemuksille, jotka kukin toimija voi jättää 1 päivän maaliskuuta ja 31 päivän joulukuuta 2006 välisen ajan osalta.
            
         
               (7)
            
            
               Tariffikiintiön jäljelle jäävän osan olisi oltava avoin kaikille yhteisöön asettautuneille toimijoille hakemusten saapumisjärjestyksen mukaisesti tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (3) 308 a, 308 b ja 308 c artiklan mukaisesti.
            
         
               (8)
            
            
               Asetuksella (EY) N:o 1964/2005 vahvistetun banaanien yhteisen tullitariffin mukaisen tullin tultua voimaan banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (4) IV osastossa säädetyn tuontitariffikiintiöjärjestelmän soveltaminen on päättynyt 31 päivänä joulukuuta 2005 viimeksi mainitun asetuksen 16 artiklan 1 kohdan mukaisesti. Asetuksen (ETY) N:o 404/93 IV osastossa säädettyjen tariffikiintiöiden hallinnointia koskevat komission asetuksella (EY) N:o 896/2001 (5) säädetyt yksityiskohtaiset säännöt ovat sen vuoksi menettäneet merkityksensä.
            
         
               (9)
            
            
               Tästä syystä asetus (EY) N:o 896/2001 olisi selvyyden ja oikeusvarmuuden vuoksi kumottava. Sen eräiden säännösten soveltamista olisi kuitenkin jatkettava, erityisesti niiden säännösten, jotka koskevat jäsenvaltioiden velvollisuutta toimittaa tämän asetuksen nojalla tuotavien määrien hallinnoinnin kannalta hyödyllisiksi osoittautuneita tietoja.
            
         
               (10)
            
            
               Jotta todistushakemukset voitaisiin jättää ajoissa, tämän asetuksen olisi tultava voimaan viipymättä.
            
         
               (11)
            
            
               Tässä asetuksessa säädetyt toimenpiteet ovat banaanien hallintokomitean lausunnon mukaiset,
            
         ON ANTANUT TÄMÄN ASETUKSEN:
   I LUKU
   YLEISET SÄÄNNÖKSET
   1 artikla
   Kohde
   Asetuksen (EY) N:o 1964/2005 1 artiklan 2 kohdassa tarkoitettu AKT-maista peräisin olevien CN-koodiin 0803 00 19 kuuluvien banaanien tulliton tuontitariffikiintiö avataan 1 päivän maaliskuuta ja 31 päivän joulukuuta 2006 väliseksi ajaksi.
   2 artikla
   Käytettävissä olevat määrät
   Käytettävissä olevien tariffikiintiöiden määriksi vahvistetaan 615 000 tonnia, josta
   
               a)
            
            
               146 850 tonnin määrää hallinnoidaan II luvun säännösten mukaisesti järjestysnumerolla 09.4164;
            
         
               b)
            
            
               468 150 tonnin määrää hallinnoidaan III luvun säännösten mukaisesti seuraavilla järjestysnumeroilla: 09.1638, 09.1639, 09.1640, 09.1642 ja 09.1644.
            
         II LUKU
   2 ARTIKLAN A ALAKOHDASSA SÄÄDETTYJEN MÄÄRIEN TUONTI
   3 artikla
   Tuontitodistukset
   1.   Kaikki 2 artiklan a alakohdassa säädetyn määrän puitteissa tapahtuva tuonti edellyttää tämän luvun säännösten mukaisesti myönnetyn tuontitodistuksen esittämistä.
   2.   Komission asetuksen (EY) N:o 1291/2000 (6) säännöksiä sovelletaan lukuun ottamatta sen 8 artiklan 4 ja 5 kohtaa, jollei tämän asetuksen säännöksistä muuta johdu.
   4 artikla
   Todistushakemusten jättäminen
   1.   Tuontitodistushakemuksen voivat jättää yhteisöön asettautuneet taloudelliset toimijat, jotka ovat vuonna 2005 tosiasiallisesti tuoneet yhteisöön AKT-maista peräisin olevia banaaneja.
   2.   Haetut määrät voivat olla enintään 40 prosenttia niistä AKT-maista peräisin olevien banaanien määristä, jotka hakija on saattanut vapaaseen liikkeeseen yhteisössä vuonna 2005.
   3.   Toimijan on jätettävä tuontitodistushakemuksensa 15 ja 16 päivänä helmikuuta 2006 sen jäsenvaltion toimivaltaiselle viranomaiselle, joka oli vuonna 2005 myöntänyt toimijalle tuontitodistukset 2 kohdassa tarkoitetuille määrille.
   Toimivaltaisilla viranomaisilla tarkoitetaan asetuksen (EY) N:o 896/2001 liitteessä lueteltuja toimivaltaisia viranomaisia.
   4.   Todistushakemuksiin on liitettävä jäljennös AKT-maista peräisin olevien banaanien tuontiin vuonna 2005 käytetyistä todistuksista, jotka on asianmukaisesti luettu kiintiöön, ja näihin todistuksiin sisältyvien määrien AKT-alkuperän osoittavista asiakirjoista sekä todiste komission asetuksen (ETY) N:o 2220/85 (7) III osaston mukaisen vakuuden asettamisesta. Tämän vakuuden määrä on 150 euroa tonnilta.
   5.   Todistushakemukset, joita ei jätetä tämän artiklan säännösten mukaisesti, eivät ole hyväksymiskelpoisia.
   6.   Todistushakemusten ja todistusten 20 kohdassa on oltava maininta ”todistus – asetus (EY) N:o 219/2006 – II luku”.
   5 artikla
   Todistusten myöntäminen
   1.   Jäsenvaltioiden on ilmoitettava komissiolle viimeistään 21 päivänä helmikuuta 2006 tieto kokonaismäärästä, jonka osalta hyväksymiskelpoisia hakemuksia on jätetty.
   2.   Jos haetut määrät ylittävät 2 artiklan a alakohdassa tarkoitetun määrän, komissio vahvistaa viimeistään 24 päivänä helmikuuta 2006 myöntämiskertoimen, jota sovelletaan kaikkiin todistushakemuksiin.
   3.   Toimivaltaiset viranomaiset myöntävät tuontitodistukset 27 päivästä helmikuuta 2006 alkaen soveltaen tarvittaessa 2 kohdassa tarkoitettua myöntämiskerrointa.
   4.   Kun myöntämiskerrointa sovellettaessa todistus myönnetään haettua määrää pienemmälle määrälle, 4 artiklan 4 kohdassa tarkoitettu vakuus on vapautettava viipymättä myöntämättä jääneen määrän osalta.
   6 artikla
   Todistusten voimassaoloaika ja jäsenvaltioiden ilmoitukset
   1.   Edellä olevan 5 artiklan 3 kohdan mukaisesti myönnetyt tuontitodistukset ovat voimassa 1 päivästä maaliskuuta31 päivään joulukuuta 2006.
   2.   Jäsenvaltioiden on ilmoitettava huhtikuusta 2006 alkaen tammikuuhun 2007 saakka komissiolle viimeistään kunkin kuukauden 15 päivänä edellisen kuukauden kuluessa 5 artiklan 3 kohdan mukaisesti myönnettyjen todistusten perusteella tuotujen banaanien määrät.
   III LUKU
   2 ARTIKLAN B ALAKOHDASSA SÄÄDETTYJEN MÄÄRIEN TUONTI
   7 artikla
   Hallinnointitapa
   1.   Edellä 2 artiklan b alakohdassa säädetty kiintiö jaetaan viiteen 93 630 tonnin suuruiseen erään seuraavasti:
   
               Järjestysnumero
            
            
               Kiintiökausi
            
         
               09.1638
            
            
               1. maaliskuuta–30. huhtikuuta
            
         
               09.1639
            
            
               1. toukokuuta–30. kesäkuuta
            
         
               09.1640
            
            
               1. heinäkuuta–31. elokuuta
            
         
               09.1642
            
            
               1. syyskuuta–31. lokakuuta
            
         
               09.1644
            
            
               1. marraskuuta–31. joulukuuta
            
         2.   Edellä 1 kohdassa säädettyjä eriä hallinnoidaan asetuksen (ETY) N:o 2454/93 308 a, 308 b ja 308 c artiklan mukaisesti.
   IV LUKU
   LOPPUSÄÄNNÖKSET
   8 artikla
   Kumoaminen
   Kumotaan asetus (EY) N:o 896/2001. Mainitun asetuksen 21, 26 ja 27 artiklaa samoin kuin sen liitettä sovelletaan kuitenkin edelleen tämän asetuksen nojalla tapahtuvaan tuontiin.
   9 artikla
   Voimaantulo
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä helmikuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 316, 2.12.2005, s. 1.
   
      (2)  EUVL L 324, 10.12.2005, s. 5.
   
      (3)  EYVL L 253, 11.10.1993, s. 1. Asetus sellaisena kuin se on viimeksi muutettuna asetuksella (EY) N:o 883/2005 (EUVL L 148, 11.6.2005, s. 5).
   
      (4)  EYVL L 47, 25.2.1993, s. 1. Asetus sellaisena kuin se on viimeksi muutettuna vuoden 2003 liittymisasiakirjalla.
   
      (5)  EYVL L 126, 8.5.2001, s. 6. Asetus sellaisena kuin se on viimeksi muutettuna asetuksella (EY) N:o 838/2004 (EUVL L 127, 29.4.2004, s. 52).
   
      (6)  EYVL L 152, 24.6.2000, s. 1.
   
      (7)  EYVL L 205, 3.8.1985, s. 5.